A Bizottság határozata

(2000. május 10.)

az EN 1459:1999 "Targoncák biztonsága – Változtatható kinyúlású önjáró targoncák" és az EN 1726-1:1999 "Targoncák biztonsága – Legfeljebb 10000 kg teherbírású önjáró targoncák és legfeljebb 20000 N vonórúdon mért vonóerejű vontatótraktorok – 1. rész: Általános követelmények" szabványra vonatkozó hivatkozások közzétételéről

(az értesítés a C(2000) 1174. számú dokumentummal történt)

(EGT vonatkozású szöveg)

(2000/361/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 98/79/EK irányelvvel [1] módosított, a gépekre vonatkozó tagállami jogszabályok közelítéséről szóló, 1998. június 22-i 98/37/EK európai parlamenti és tanácsi irányelvre [2],

tekintettel a 98/48/EK irányelvvel [3] módosított, a műszaki szabványok és előírások terén történő információszolgáltatási eljárás megállapításáról szóló, 1998. június 22-i 98/34/EK európai parlamenti és tanácsi irányelvre [4],

mivel:

(1) A módosított 98/37/EK irányelv 2. cikke megállapítja, hogy a gépek csak akkor hozhatók piaci forgalomba és helyezhetők üzembe, ha nem veszélyeztetik az emberek egészségét és biztonságát, valamint, ahol alkalmazható, a háziállatok, illetve a vagyontárgyak biztonságát, ha a gépeket megfelelően telepítik, tartják karban és a tervezett célra használják.

(2) Vélelmezett az, hogy a gépek összhangban vannak a 98/37/EK irányelv 3. cikkében említett lényeges egészségügyi és biztonsági követelményekkel, amennyiben megfelelnek azon harmonizált szabványoknak, amelyek hivatkozásainak közzétételére az Európai Közösségek Hivatalos Lapjában kerül sor.

(3) A tagállamoknak közzé kell tenniük a harmonizált szabványokat átültető nemzeti szabványok hivatkozásait.

(4) Az EN 1459:1999 "Targoncák biztonsága – Változtatható kinyúlású önjáró targoncák" és az EN 1726-1:1999 "Targoncák biztonsága – Legfeljebb 10000 kg teherbírású önjáró targoncák és legfeljebb 20000 N vonórúdon mért vonóerejű vontatótraktorok – 1. rész: Általános követelmények" című harmonizált szabvány olyan berendezésekre utal, amelyek különös veszélyt jelentenek a kezelő számára, különös tekintettel a talaj és a targonca közé történő beszorulás veszélyére, amely abból adódhat, ha a targonca véletlenül felborul.

(5) Néhány tagállam – a területükön előfordult nagy számú baleset következtében – figyelembe vette, hogy a fent említett szabványok helyességük ellenére sem érintik az irányelv minden lényeges előírását, különös tekintettel a kezelő beszorulásának veszélyére.

(6) Fel kell hívni a figyelmet e potenciális veszélyre, amely nem került említésre a fent említett szabványokban.

(7) A szabványok módosításáig a hatékonyság érdekében alapvetően fontos azon hiányosságok figyelembevétele, amelyek mindazonáltal nem érintik a szabványok jelenlegi tartalmát.

(8) Ennek megfelelően szükséges az EN 1726-1:1999 és az EN 1459:1999 szabvány együttes kihirdetése, megfelelő figyelmeztetéssel és utalással arra vonatkozóan, hogy szabványosítási megbízást kell adni az Európai Szabványügyi Bizottságnak (CEN) a szabványok módosítására,

ELFOGADTA EZT A HATÁROZATOT:

1. cikk

Az EN 1459:1999 "Targoncák biztonsága – Változtatható kinyúlású önjáró targoncák" és az EN 1726-1:1999 "Targoncák biztonsága – Legfeljebb 10000 kg teherbírású önjáró targoncák és legfeljebb 20000 N vonórúdon mért vonóerejű vontatótraktorok – 1. rész: Általános követelmények" című harmonizált szabvány e határozathoz kapcsolódó kihirdetése a módosított 98/37/EK irányelv 5. cikke (2) bekezdésével összhangban történik meg, amihez a következő figyelmeztetés kapcsolódik:

"Tájékoztatjuk a szabvány használóit, hogy a szabvány nem érinti azon veszélyeket, amelyeknek a kezelő ki van téve abban az esetben, ha a targonca véletlenül felborul. A szabvány e vonatkozásban nem alapozza meg a megfelelőség vélelmezését."

2. cikk

Amennyiben a tagállamok a módosított 98/37/EK irányelv 5. cikke (2) bekezdése értelmében kihirdetik az azon nemzeti szabványokra vonatkozó hivatkozásokat, amelyek átültetik az EN 1459:1999 és az EN 1726-1:1999 harmonizált szabványokat, a kihirdetést olyan figyelmeztetéssel kell kiegészíteniük, amely megegyezik az 1. cikkben előírttal.

3. cikk

Ennek a határozatnak a tagállamok a címzettjei.

Kelt Brüsszelben, 2000. május 10-én.

a Bizottság részéről

Erkki Liikanen

a Bizottság tagja

[1] HL L 331., 1998.12.7., 1. o.

[2] HL L 207., 1999.7.23., 1. o.

[3] HL L 217., 1998.8.5., 18. o.

[4] HL L 204., 1998.7.21., 37. o.

--------------------------------------------------

MELLÉKLET

A harmonizált szabványok címeinek és hivatkozásainak kihirdetése az irányelvnek megfelelően

ESB | Hivatkozás | A harmonizált szabványok címe | A kihirdetés éve |

CEN | EN 1459 | Targoncák biztonsága – Változtatható kinyúlású önjáró targoncák | 1999 |

Figyelmeztetés: "Tájékoztatjuk az EN 1459 szabvány használóit, hogy a szabvány nem érinti azon veszélyeket, amelyeknek a kezelő ki van téve abban az esetben, ha a targonca véletlenül felborul. A szabvány e vonatkozásban nem alapozza meg a megfelelőség vélelmezését." |

CEN | EN 1726-1 | Targoncák biztonsága – Legfeljebb 10000 kg teherbírású önjáró targoncák és legfeljebb 20000 N vonórúdon mért vonóerejű vontatótraktorok – 1. rész: Általános követelmények | 1999 |

Figyelmeztetés: "Tájékoztatjuk az EN 1726-1 szabvány használóit, hogy a szabvány nem érinti azon veszélyeket, amelyeknek a kezelő ki van téve abban az esetben, ha a targonca véletlenül felborul. A szabvány e vonatkozásban nem alapozza meg a megfelelőség vélelmezését." |

--------------------------------------------------